### **Ministru kabineta rīkojuma projekta**

**“Par valstij piekrītošo nekustamo īpašumu nostiprināšanu zemesgrāmatā**

**uz valsts vārda un pārdošanu”
sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks  |  **Ministru kabineta rīkojuma projekta** “Par valstij piekrītošo nekustamo īpašumu nostiprināšanu zemesgrāmatā uz valsts vārda un pārdošanu” (turpmāk – Rīkojuma projekts) **mērķis ir nekustamo īpašumu nostiprināšana zemesgrāmatā uz valsts vārda un valstij piekrītošo nekustamo īpašumu pārdošanu Publisko personu mantas atsavināšanas likumā noteiktā kārtībā.**Ar Ministru kabineta Rīkojuma spēkā stāšanās brīdi tiks uzsāktas darbības īpašuma tiesību sakārtošanai un ar to saistīto ierakstu veikšanai publiskajās datu bāzēs, kā arī attiecīgo valstij piekrītošo nekustamo īpašumu **pārdošanu Publisko personu mantas atsavināšanas likumā noteiktā kārtībā**. Rīkojuma projekts stāsies spēkā pēc tā parakstīšanas. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Rīkojuma projekts sagatavots, pamatojoties uz Publiskas personas mantas atsavināšanas likuma (turpmāk – Atsavināšanas likums) 5.panta pirmo daļu un 45.panta pirmo daļu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | **I Informācija par Rīkojuma projekta pielikumā ietvertajiem nekustamajiem īpašumiem****1)** Rīgas apgabaltiesas zvērināta notāre Kristīne Kreile 2018.gada 10.janvārī ir taisījusi notariālo aktu “Par mantojuma lietas izbeigšanu”, kas iereģistrēts aktu un apliecinājumu reģistrā ar Nr.227, saskaņā ar kuru par bezmantinieka mantu atzīts **dzīvokļa īpašums** **Nr.21 Pārupes ielā 10, Tilžā, Tilžas pagastā, Balvu novadā, kadastra Nr.3886 900 0001**, (turpmāk – Dzīvokļa īpašums Nr.21). Dzīvokļa īpašuma Nr.21 sastāvā ir 7340/207710 kopīpašuma domājamās daļas no dzīvojamās mājas (būves kadastra apzīmējums 3886 003 0479 001).Mantojuma atstājējas īpašuma tiesības uz Dzīvokļa īpašumu Nr.21 ir nostiprinātas zemesgrāmatā. Mantojuma lietā nav iesniegtas kreditoru pretenzijas, kas atbilstu Civillikuma 416.panta otrajā daļā noteiktajam.Valsts ieņēmumu dienests Dzīvokļa īpašumu Nr.21 ar 2018.gada 22.janvāra valstij piekritīgās mantas pieņemšanas un nodošanas aktu Nr.017766 ir ņēmis valsts uzskaitē. Atbilstoši Valsts ieņēmumu dienesta 2018.gada 12.marta vēstulē Nr.4.5.1-6/20210 minētajam Balvu novada pašvaldība nav pieņēmusi lēmumu par Dzīvokļa īpašuma Nr.21 pārņemšanu.Atbilstoši Nekustamā īpašuma valsts kadastra sistēmā reģistrētiem datiem, dzīvojamā māja saistīta ar pašvaldībai piekritīgu zemesgabalu ar kadastra apzīmējumu 3886 003 0607. Līdz ar to veidosies piespiedu dalītā īpašuma attiecības, kā rezultātā dzīvokļa īpašuma ieguvējiem būs pienākums maksāt piespiedu nomas maksu zemes īpašniekam.**2)** Zemgales apgabaltiesas zvērināta notāre Aija Biezā 2017.gada 12.decembrī ir taisījusi notariālo aktu “Par mantojuma lietas izbeigšanu”, kas iereģistrēts aktu un apliecinājumu reģistrā ar Nr.3777, saskaņā ar kuru par bezmantinieka mantu atzīts **būvju īpašums** **“Zulleni”, Vecsaules pagastā, Bauskas novadā,** (turpmāk – Būvju īpašums “Zulleni”). Atbilstoši Nekustamā īpašuma valsts kadastra sistēmā reģistrētiem datiem Būvju īpašums “Zulleni” sastāv no dzīvojamās mājas (būves kadastra apzīmējums 4092 010 0042 001), trim šķūņiem (būvju kadastra apzīmējumi 4092 010 0042 002, 4092 010 0042 005, 4092 010 0042 006), garāžas (būves kadastra apzīmējums 4092 010 0042 003) un kūts (būves kadastra apzīmējums 4092 010 0042 004).Mantojuma atstājēja īpašuma tiesības uz Būvju īpašumu “Zulleni” nav nostiprinātas zemesgrāmatā. Mantojuma lietā nav iesniegtas kreditoru pretenzijas, kas atbilstu Civillikuma 416.panta otrajā daļā noteiktajam.Valsts ieņēmumu dienests Būvju īpašumu “Zulleni” ar 2017.gada 9.janvāra valstij piekritīgās mantas pieņemšanas un nodošanas aktu Nr.017837 ir ņēmis valsts uzskaitē. Bauskas novada pašvaldība ar 2018.gada 15.janvāra vēstuli Nr.10-1/140 informēja, ka nepārņems pašvaldības īpašumā Būvju īpašumu “Zulleni”.Atbilstoši Nekustamā īpašuma valsts kadastra sistēmā reģistrētiem datiem Būvju īpašums “Zulleni” atrodas uz fiziskai personai piederoša zemesgabala, kadastra apzīmējums 4092 010 0042. Saskaņā ar likuma "Par atjaunotā Latvijas Republikas 1937. gada [Civillikuma](https://likumi.lv/ta/id/225418-civillikums) ievada, mantojuma tiesību un lietu tiesību daļas spēkā stāšanās laiku un piemērošanas kārtību" 14. panta otro daļu, ja ēkas (būves) ir patstāvīgs īpašuma objekts, tā pirmpirkuma vai izpirkuma tiesības ir zemes īpašniekam. Ievērojot minēto, saskaņā ar Atsavināšanas likuma 11. panta trešo daļu vienlaikus ar sludinājumu par publiskas personas nekustamā īpašuma izsoli attiecīgā zemes gabala īpašniekam nosūtāms paziņojums par izsoli, norādot, ka šīs tiesības tas var izmantot tikai tad, ja to rakstveidā piesaka sludinājumā norādītajā termiņā. Līdz ar to piespiedu dalītā īpašuma attiecības izveidosies un būvju īpašuma “Zulleni” ieguvējiem būs pienākums maksāt piespiedu nomas maksu zemes īpašniekam tad, ja zemes īpašnieks neizmantos savas pirmpirkuma tiesības. **3)** Kurzemes apgabaltiesas zvērināta notāre Baiba Skreba 2017.gada 1.augustā ir taisījusi notariālo aktu „Par mantojuma lietas izbeigšanu”, kas iereģistrēts aktu un apliecinājumu reģistrā ar Nr.4118 (turpmāk–Notariālais akts), ar kuru par bezmantinieka mantu atzīts **dzīvokļa īpašums** **Nr.54 Skolas ielā 27, Brocēnos, Brocēnu novadā, kadastra Nr.8405 900 1001**, (turpmāk –Dzīvokļa īpašums Nr.54). Saskaņā ar Nekustamā īpašuma valsts kadastra informācijas sistēmā reģistrētiem datiem Dzīvokļa īpašuma Nr.54 sastāvā ir 429/30136 kopīpašuma domājamās daļas no nekustamā īpašuma (kadastra Nr.8405 004 0089), kas sastāv no dzīvojamās mājas (būves kadastra apzīmējums 8405 004 0089 001) un zemes vienības (zemes vienības kadastra apzīmējums 8405 004 0089).Mantojuma atstājēja īpašuma tiesības uz Dzīvokļa īpašumu Nr.54 ir nostiprinātas zemesgrāmatā. Mantojuma lietā iesniegta kreditora Brocēnu novada pašvaldības pretenzija 20,55 *euro* apmērā. Atbilstoši Kurzemes apgabaltiesas (iecirknis Nr.10) zvērinātas tiesu izpildītājas Ilzes Mālmeisteres 2017.gada 7.novembra pieprasījumam Nr.1296/010/2017-NOS kreditors Brocēnu novada pašvaldība ar 2017.gada 6.novembra paziņojumu Nr.3-9./17/1272\_NJ informējusi, ka pašvaldība neizmantos tiesības paturēt Dzīvokļa īpašumu Nr.54 par īpašumam noteikto kadastrālo vērtību.Brocēnu pilsētas zemesgrāmatas nodalījuma Nr.330-54 II.daļas 2.iedaļas 1.1.punktā ir atzīme, ka Dzīvokļa īpašums Nr.54 ir bezmantinieka manta, kas piekritīga valstij.Kurzemes apgabaltiesas (iecirknis Nr.10) zvērināta tiesu izpildītāja Ilze Mālmeistere ar 2018.gada 7.februāra pieņemšanas un nodošanas aktu Dzīvokļa īpašumu Nr.54 nodeva Privatizācijas aģentūras valdījumā. Brocēnu novada pašvaldība ar 2018.gada 15.februāra vēstuli Nr.3-9.2/18/228-NJ informēja Privatizācijas aģentūru, ka nepārņems pašvaldības īpašumā Dzīvokļa īpašumu Nr.54 un tam piekrītošās kopīpašuma domājamās daļas. **4)** Rīgas apgabaltiesas zvērināta notāre Ilze Metuzāle 2018.gada 2.janvārī ir taisījusi notariālo aktu “Par mantojuma lietas izbeigšanu”, kas iereģistrēts aktu un apliecinājumu reģistrā ar Nr.27, saskaņā ar kuru par bezmantinieka mantu atzīts dzīvokļa īpašums **Nr.2 Aizputes ielā 20, Jūrmalā, kadastra Nr.1300 901 0756**, (turpmāk – Dzīvokļa īpašums Nr.2). Dzīvokļa īpašuma Nr.2 sastāvā ir 1993/19569 kopīpašuma domājamās daļas no nekustamā īpašuma (kadastra Nr. 1300 007 7309), kas sastāv no dzīvojamās mājas (būves kadastra apzīmējums 1300 007 7309 001), tualetes (būves kadastra apzīmējums 1300 007 7309 002), šķūņa (būves kadastra apzīmējums 1300 007 7309 003) un zemes vienības (zemes vienības kadastra apzīmējums 1300 007 7309). Mantojuma atstājēja īpašuma tiesības uz Dzīvokļa īpašumu Nr.2 ir nostiprinātas zemesgrāmatā. Mantojuma lietā nav iesniegtas kreditoru pretenzijas, kas atbilstu Civillikuma 416.panta otrajā daļā noteiktajam.Atbilstoši Valsts ieņēmumu dienesta 2018.gada 5.marta vēstulē Nr.4.5.1-6/19138 minētajam Dzīvokļa īpašums Nr.2 ar 2018.gada 12.janvāra valstij piekritīgās mantas pieņemšanas un nodošanas aktu Nr.014881 ir ņemts valsts uzskaitē. Jūrmalas pilsētas pašvaldība ar 2018.gada 15.februāra lēmumu Nr.80 (protokols Nr.2, 53.punkts) nolēma nepārņemt pašvaldības īpašumā Dzīvokļa īpašumu Nr.2 un tam piekrītošās kopīpašuma domājamās daļas.**5)** Latgales apgabaltiesas zvērināta notāre Gundega Rutkovska 2017.gada 16.oktobrī ir taisījusi notariālo aktu „Par mantojuma lietas izbeigšanu”, kas iereģistrēts aktu un apliecinājumu reģistrā ar Nr.4934, saskaņā ar kuru par bezmantinieka mantu atzīts ēku īpašums **Alejas ielā 22, Līvānos, Līvānu novadā,** kas sastāv no dzīvojamās mājas (būves kadastra apzīmējums 7611 001 1420 001), šķūņa (būves kadastra apzīmējums 7611 001 1420 002), tualetes (būves kadastra apzīmējums 7611 001 1420 003) un kambara (būves kadastra apzīmējums 7611 001 1420 004), (turpmāk – Ēku īpašums Alejas ielā 22). Saskaņā ar Nekustamā īpašuma valsts kadastra informācijas sistēmā reģistrētiem datiem zemes vienība ar kadastra apzīmējumu 7611 001 1420, uz kuras atrodas Ēku īpašums Alejas 22, ir valsts īpašumā un Finanšu ministrijas valdījumā. Valsts īpašuma tiesības uz minēto zemes vienību ar kadastra apzīmējumu 7611 001 1420 ir nostiprinātas zemesgrāmatā uz valsts vārda Finanšu ministrijas personā un atbilstoši Civillikuma 968. pantam ir paredzēts Ēku īpašumu Alejas ielā 22 un zemes vienību ar kadastra apzīmējumu 7611 001 1420 ierakstīt zemesgrāmatā vienā nodalījumā un atsavināt kā vienotu nekustamo īpašumu.Mantojuma atstājēja īpašuma tiesības uz Ēku īpašumu Alejas ielā 22 nav nostiprinātas zemesgrāmatā. Mantojuma lietā nav iesniegtas kreditoru pretenzijas, kas atbilstu Civillikuma 416.panta otrajā daļā noteiktajam.Valsts ieņēmumu dienests ar 2017.gada 8.novembra valstij piekritīgās mantas pieņemšanas un nodošanas aktu Nr.017717 Ēku īpašumu Alejas ielā 22 ņēma valsts uzskaitē. Atbilstoši Valsts ieņēmumu dienesta 2018.gada 5.janvāra vēstulē Nr.4.5.1-6/1682 esošai informācijai Līvānu novada pašvaldība ar 2017.gada 18.decembra vēstuli Nr.2-1.6/17/3749 ir atteikusies pārņemt valstij piekrītošo Ēku īpašumu Alejas ielā 22. **6)** 2017.gada 12.decembrī spēkā stājās Cēsu rajona tiesas 2017.gada 21.novembra spriedums civillietā Nr.C11083517, saskaņā ar kuru par bezīpašnieka mantu atzīts ēku īpašums **“Mazpauri”, Raunas pagastā, Raunas novadā,** kas sastāv no dzīvojamās mājas (būves kadastra apzīmējums 4276 009 0049 001) un saimniecības ēkas (būves kadastra apzīmējums 4276 009 0049 002) (turpmāk – Ēku īpašums “Mazpauri”).Ēku īpašums “Mazpauri” zemesgrāmatā nav ierakstīts.Valsts ieņēmumu dienests ar 2018.gada 4.janvāra vēstuli Nr.4.5.1-6/1362 piedāvāja Raunas novada pašvaldībai pārņemt valsti piekrītošo Ēku īpašumu “Mazpauri” īpašumā. Raunas novada pašvaldība nav pieņēmusi lēmumu pārņemt pašvaldības īpašumā valstij piekrītošo Ēku īpašumu “Mazpauri”.Atbilstoši Valsts ieņēmumu dienesta 2018.gada 9.februāra vēstulē Nr.4.5.1-6/13947 esošai informācijai Ēku īpašums “Mazpauri” ar 2018.gada 3.janvāra valstij piekritīgās mantas pieņemšanas un nodošanas aktu Nr.017521 ir ņemts valsts uzskaitē. Likuma „Par valsts un pašvaldību dzīvojamo māju privatizāciju” pārejas noteikumu 30.1 punkta trešajā daļā noteikts, ka pēc 2006.gada 1.septembra privatizē likumā noteiktajā kārtībā par bezīpašnieka mantu atzītās dzīvojamās mājas, to domājamās daļas un dzīvokļu īpašumus, kuri tiek izīrēti vai kuros dzīvojošās personas tur iemitinātas tiesiski. Ēku īpašums “Mazpauri” ir neapdzīvots, un **neviena persona savu dzīvesvietu tajā nav deklarējusi, līdz ar to tas atsavināms Publiskas personas mantas atsavināšanas likumā noteiktajā kārtībā.** **7)** Uzņēmumu reģistrs ar 2017.gada 30.oktobra lēmumu Nr.17-10/153552 izslēdza sabiedrību ar ierobežotu atbildību „DIRO”, vienotais reģistrācijas Nr.48502001999, (turpmāk – Sabiedrība DIRO) no Uzņēmuma reģistra. Komerclikuma spēkā stāšanās kārtības likuma 19.panta piektā daļā noteikts, ka manta, kas palikusi pēc uzņēmuma (uzņēmējsabiedrības) izslēgšanas no Uzņēmumu reģistra, pielīdzināma bezmantinieka mantai atbilstoši Civillikuma 417.panta noteikumiem.Saldus pilsētas zemesgrāmatas nodalījumā Nr.100000006167-4 uz Sabiedrības DIRO vārda reģistrētas īpašuma tiesības uz dzīvokļa īpašumu **Nr.4 Varavīksnes ielā 45, Saldū, Saldus novadā, kadastra Nr.8401 900 2209,** (turpmāk – Dzīvokļa īpašums Nr.4).Dzīvokļa īpašuma Nr.4 sastāvā ir 310/1557 kopīpašuma domājamās daļas no nekustamā īpašuma, kas sastāv no dzīvojamās mājas (būves kadastra apzīmējums 8401 012 0150 001) un zemes vienības (zemes vienības kadastra apzīmējums 8401 012 0150). Valsts ieņēmumu dienests ar 2018.gada 20.marta vēstuli Nr.4.5.1-6/22128 informēja, ka ar 2018.gada 9.februāra valstij piekritīgās mantas aprakstes un novērtējuma aktu Nr.017532 Dzīvokļa īpašums Nr.4 ir ņemts valsts uzskaitē. Saldus novada pašvaldība ar 2018.gada 7.marta lēmumu (protokols Nr.3, 8.§) nolēma nepārņemt pašvaldības īpašumā Dzīvokļa īpašumu Nr.4.**8)** Vidzemes apgabaltiesas zvērināta notāre Ineta Nīlandere 2017.gada 27.martā ir taisījusi notariālo aktu “Par mantojuma lietas izbeigšanu”, kas iereģistrēts aktu un apliecinājumu reģistrā ar Nr.2060, saskaņā ar kuru par bezmantinieka mantu atzīts dzīvokļa īpašums **Nr.21 Ausekļa ielā 25, Valmierā, kadastra Nr.9601 900 0371**, (turpmāk – Dzīvokļa īpašums Nr.21). Dzīvokļa īpašumam Nr.21 sastāvā ir 4580/295110 kopīpašuma domājamās daļas no nekustamā īpašuma (kadastra Nr. 9601 003 1106), kas sastāv no dzīvojamās mājas (būves kadastra apzīmējums 9601 003 1106 001) un zemes vienības (zemes vienības kadastra apzīmējums 9601 003 1106). Mantojuma atstājējas īpašuma tiesības uz Dzīvokļa īpašumu Nr.21 ir nostiprinātas zemesgrāmatā. Mantojuma lietā nav iesniegtas kreditoru pretenzijas, kas atbilstu Civillikuma 416.panta otrajā daļā noteiktajam. Valsts ieņēmumu dienests ar 2017.gada 25.aprīļa valstij piekritīgās mantas pieņemšanas un nodošanas aktu Nr.017037 Dzīvokļa īpašumu Nr.21 ņēma valsts uzskaitē. Valmieras pilsētas pašvaldība ar 2017.gada 25.maija lēmumu Nr.182 (protokols Nr.7, 2.§) nolēma nepārņemt pašvaldības īpašumā Dzīvokļa īpašumu Nr.21.**II Turpmākā rīcība** Saskaņā ar Atsavināšanas likuma 45.panta pirmo daļu valsts dzīvojamo māju, kā arī dzīvokļa īpašumu vispirms piedāvā nodot tās pašvaldības īpašumā, kuras administratīvajā teritorijā atrodas attiecīgā valsts dzīvojamā māja vai dzīvokļa īpašums. Ja mēneša laikā attiecīgā pašvaldības dome nav pieņēmusi lēmumu vai atsakās pārņemt valsts dzīvojamo māju vai dzīvokļa īpašumu savā īpašumā, to atsavina šajā likumā noteiktajā kārtībā. Ievērojot to, ka pašvaldības neizmantoja savas pirmtiesības vai ir atteikušās pārņemt īpašumā Rīkojuma projekta pielikumā minētos nekustamos īpašumus, tie ir atsavināmi, ievērojot Atsavināšanas likuma 5.panta pirmajā daļā noteikto, ka atļauju atsavināt valsts nekustamo īpašumu dod Ministru kabinets.Privatizācijas aģentūra ir sagatavojusi Rīkojuma projektu, kas paredz nodot atsavināšanai valstij piekrītošos nekustamos īpašumus. Ekonomikas ministrija ar 2009.gada 9.jūlija pilnvaru Nr.1-5-60 pilnvarojusi Privatizācijas aģentūru veikt visas nepieciešamās darbības, kas saistītas ar nekustamo īpašumu ierakstīšanu zemesgrāmatā uz valsts vārda Ekonomikas ministrijas personā. Rīkojuma projekta pielikumā minētie nekustamie īpašumi tiks ierakstīti zemesgrāmatā uz valsts vārda Ekonomikas ministrijas personā.Pēc nekustamo īpašumu ierakstīšanas zemesgrāmatā uz valsts vārda Ekonomikas ministrijas personā, Privatizācijas aģentūra, pamatojoties uz Ministru kabineta atļauju un Atsavināšanas likumā noteikto procesuālo kārtību, Rīkojuma projekta pielikumā minētos valsts nekustamos īpašumus pārdos, ievērojot Atsavināšanas likuma 11.panta pirmo daļu, kurā noteikts, ka sludinājumi par publiskas personas nekustamā īpašuma izsoli publicējami oficiālajā izdevumā “Latvijas Vēstnesis”, institūcijas, kas organizē nekustamā īpašuma atsavināšanu (Atsavināšanas likuma 9.pants), mājas lapā internetā un attiecīgās pašvaldības teritorijā izdotajā vietējā laikrakstā, ja tāds ir. Atsavināmo īpašumu izsoles noteikumos tiks norādīts īpašuma sastāvs, tai skaitā, vai zeme ir īpašuma sastāvā, ja zeme nav īpašuma sastāvā, tad informatīvi tiek norādīts, kurš zemesgabals un kādā platībā ir būvēm funkcionāli piesaistīts, kā arī, kas ir zemes īpašnieks vai tiesiskais valdītājs. Nekustamā īpašuma ieguvēji atradīsies zemes piespiedu nomas attiecībās un tiem būs pienākums maksāt piespiedu nomas maksu zemes īpašniekam. Atsavināšanas likuma 9.panta 1.3 daļā noteikts, ja dzīvojamā māja, tās domājamā daļa vai dzīvokļa īpašums ir Privatizācijas aģentūras valdījumā, dzīvojamās mājas, tās domājamās daļas vai dzīvokļa īpašuma atsavināšanu organizē pati valsts akciju sabiedrība.Saskaņā ar Atsavināšanas likuma 4. panta pirmo daļu valsts mantas atsavināšanu var ierosināt, ja tā nav nepieciešama attiecīgajai iestādei vai citām valsts iestādēm to funkciju nodrošināšanai. Savukārt Ministru kabineta 2011.gada 1.februāra noteikumu Nr.109 “Kārtība, kādā atsavināma publiskās personas manta” 12. punkts noteic, lai noskaidrotu, vai atsavināmais valsts nekustamais īpašums nav nepieciešams citai valsts iestādei funkciju nodrošināšanai, ministrija noteiktā kārtībā iesniedz izsludināšanai Valsts sekretāru sanāksmē Ministru kabineta rīkojuma projektu par valsts nekustamā īpašuma atsavināšanu. Ja divu nedēļu laikā pēc Ministru kabineta rīkojuma projekta izsludināšanas Valsts sekretāru sanāksmē valsts iestādes nepieprasa rīkojuma projektā minēto nekustamo īpašumu valsts pārvaldes funkciju nodrošināšanai saskaņā ar Valsts pārvaldes iekārtas likumu, to var atsavināt Atsavināšanas likumā noteiktajā kārtībā.  |
| 3. | Projekta izstrādē iesaistītās institūcijas un publiskas personas kapitālsabiedrības | Privatizācijas aģentūra un Ekonomikas ministrija. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Rīkojuma projekts attiecināms uz fiziskām un juridiskām personām, kuras izsolē pirks Rīkojuma projekta pielikumā minētos valsts nekustamos īpašumus. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2018 | Turpmākie trīs gadi (euro) |
| 2019 | 2020 | 2021 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2018.gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2018.gadam | izmaiņas, salīdzinot ar vidēja termiņa budžeta ietvaru 2018.gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi |  0 |  Nav precīzi aprēķināms |  0 |  0 |  0 |  0 |  0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  0 |  Nav precīzi aprēķināms |  0 |  0 |  0 |  0 |  0 |
| 1.2. valsts speciālais budžets |  0 |  0 |  0 |  0 |  0 |  0 |  0 |
| 1.3. pašvaldību budžets |  0 |  0 |  0 |  0 |  0 |  0 |  0 |
| 2. Budžeta izdevumi |  0 |  0 |  0 |  0 |  0 |  0 |  0 |
| 2.1. valsts pamatbudžets |  0 |  0 |  0 |  0 |  0 |  0 |  0 |
| 2.2. valsts speciālais budžets |  0 |  0 |  0 |  0 |  0 |  0 |  0 |
| 2.3. pašvaldību budžets |  0 |  0 |  0 |  0 |  0 |  0 |  0 |
| 3. Finansiālā ietekme |  0 |  Nav precīzi aprēķināms |  0 |  0 |  0 |  0 |  0 |
| 3.1. valsts pamatbudžets |  0 |  Nav precīzi aprēķināms |  0 |  0 |  0 |  0 |  0 |
| 3.2. speciālais budžets |  0 |  0 |  0 |  0 |  0 |  0 |  0 |
| 3.3. pašvaldību budžets |  0 |  0 |  0 |  0 |  0 |  0 |  0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X |  0 |  0 |
| 5. Precizēta finansiālā ietekme | X | 0 | X | 0 | X |  0 |   |
| 5.1. valsts pamatbudžets |  0 |  0 |  0 |  0 |
| 5.2. speciālais budžets |  0 |  0 |  0 |  0 |
| 5.3. pašvaldību budžets |  0 |  0 |  0 |  0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) |   |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | Izsoles notiks saskaņā ar Atsavināšanas likuma II nodaļas „Pārdošana izsolē” nosacījumiem. Izsoles noteikumi satur detalizētu īpašuma sastāvu, tai skaitā, vai zeme ir īpašuma sastāvā, ja zeme nav īpašuma sastāvā, tad minētajos dokumentos informatīvi tiek norādīts, kas ir zemes īpašnieks vai tiesiskais valdītājs.Pamatojoties uz Ministru kabineta 2015.gada 1.decembra noteikumiem Nr.680 “Kārtība, kādā Privatizācijas aģentūrai veicami atskaitījumi par valsts īpašuma privatizāciju, valsts kapitāla daļu atsavināšanu un citām normatīvajos aktos noteiktajām darbībām, kā arī izveidojams un izlietojams rezerves fonds un veicami maksājumi valsts budžetā” 18.12.7.apakšpunktu, Rīkojuma projektā minēto nekustamo īpašumu atsavināšanas procesa organizatoriskā nodrošinājuma izmaksas, tai skaitā arī izmaksas nekustamā īpašuma ierakstīšanai zemesgrāmatā, tiks segtas no Privatizācijas aģentūras rezerves fonda līdzekļiem.Saskaņā ar Ministru kabineta 2011.gada 1.februāra noteikumu Nr.109 „Kārtība, kādā atsavināma publiskas personas manta” (turpmāk - Noteikumi Nr.109) V nodaļas „Atsavināšanas izdevumu apmēra noteikšana” 36.2.apakšpunktu valsts nekustamā īpašuma atsavināšanas izdevumi procentos no realizācijas cenas ir šādi: pārdodot citu nekustamo īpašumu, – 50 procentu, bet ne mazāk kā 2130,00 *euro* no realizācijas cenas. Noteikumu Nr.109 37.punktā noteikts, ka ministrijas, tās padotībā esošās iestādes vai kapitālsabiedrības valsts nekustamās mantas atsavināšanā iegūtos līdzekļus, no kuriem atskaitīti šo noteikumu 36.punktā minētie izdevumi, ieskaita valsts pamatbudžeta ieņēmumu kontā mēneša laikā pēc to saņemšanas. Saskaņā ar Atsavināšanas likuma 47.pantu Rīkojuma projektā paredzētie publiskas personas mantas atsavināšanā iegūtie līdzekļi pēc atsavināšanas izdevumu segšanas tiks ieskaitīti valsts budžetā. Atsavināšanas izdevumu apmēru nosaka Ministru kabineta paredzētajā kārtībā. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Privatizācijas aģentūra un Ekonomikas ministrija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Privatizācijas aģentūra veiks savas funkcijas, kas noteiktas normatīvajos aktos.Saistībā ar Rīkojuma projekta izpildi nav plānots radīt jaunas valsts pārvaldes institūcijas vai likvidēt esošās valsts pārvaldes institūcijas, vai reorganizēt esošās valsts pārvaldes institūcijas. |
| 3. | Cita informācija | Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā „Latvijas Vēstnesis”, tos publicējot elektroniski tīmekļa vietnē www.vestnesis.lv. |

**Ministru prezidenta biedrs, Edgars Rinkēvičs**

**Ekonomikas ministra vietā**

**Ārlietu ministrs**

**Vīza:**

**Valsts sekretārs Ē.Eglītis**

Bernāns 67013147

alvis.bernans@em.gov.lv